kardosdrur/scandi-wiki huggingface dataset:
Kepler-rumteleskopet

Kepler-rumteleskopet er et NASA-rumteleskop og -fotometer, som i perioden 2009-18 bl.a blev anvendt til at lede efter exoplaneter, som ligner vor egen jord, med særlig fokus på dem, som ligger i en livsbetingende afstand fra moderstjernen (beboelig zone). Planeterne bliver opdaget, når de passerer foran moderstjernen, og dermed reducerer lysstyrken til stjernen med ca. én titusindedel. Teleskopet har fået navn efter den tyske astronom Johannes Kepler.

Kepler-rumteleskopet havde en diameter på 0,95 meter, og skulle oprindeligt undersøge omkring 150.000 stjerner, men missionen blev forlænget, og Kepler-teleskopet nåede i sin levetid at observere mere end 500.000 stjerner og fandt mere end 2.600 exoplaneter.. Instrumentets lysdetektorer havde en samlet opløsning på ca. 95 megapixeler. Keplerteleskopet var en del af NASA's Discovery-program.

Prisen for denne eftersøgning var omtrent 4,2 milliarder kroner (600$ mio. for den oprindelige 3,5 årige mission og 20$ mio. pr. år for forlængelsen).

Opsendelse og succes 
Kepler-rumteleskopet blev sendt ud i verdensrummet fra Cape Canaveral-basen i Florida den 6. marts 2009. Det var en Delta II-raket, som bragte teleskopet ud i verdensrummet, og efter 62 minutters rejse blev teleskopet frigjort fra raketten, 721 kilometer fra Jorden. Kepler har et teleskopkamera og undersøgte en afgrænset del af verdensrummet, med ca. 500.000 af de mange milliarder stjerner i vor galakse. I april 2013 bekræftede NASA fundene af tre sten- eller klippeplaneter i den beboelige zone i solsystemerne Kepler-62 og Kepler-69. Den 6.  januar 2015 oplyste NASA, at opdagelsen af exoplanet nr. 1.000 var blevet bekræftet, og en fjerde planet i beboelig zone er fundet. Tre af de fire planeter (Kepler-438b, Kepler-442b og Kepler-452b) er nogenlunde på størrelse med Jorden, mens den fjerde, Kepler-440b, er en super-jord.

Kepler blev en stor succes, og NASA opsendte derfor efterfølgeren TESS-teleskopet (Transiting Exoplanet Survey Satellite) i 2018. 

Den 30. oktober 2018 meddelte NASA, at Kepler-teleskopet var løbet endeligt tør for brændstof, og at missionen derfor var afsluttet.

Referencer

Kilder 
NRK om Kepler-teleskopet
NASA Planet Quest

Rumobservatorier
VM i alpint skiløb 2015

Verdensmesterskaberne i alpint skiløb 2015 var det 43. VM i alpint skiløb arrangeret af FIS. Mesterskabet blev afholdt i Vail/Beaver Creek i Colorado, USA, i perioden 2. - 15. februar 2015. Vail var også VM-vært i 1989 og 1999.

Det amerikanske skisportssted vandt værtskabet ved FIS-kongressen i Antalya, Tyrkiet, 3. juni 2010, mob byerne St. Moritz (Schweiz) og Cortina d'Ampezzo (Italien). St. Moritz blev senere udvalgt som VM-vært i 2017.

Medaljevindere

Mænd

Kvinder

Hold

Medaljetabel

Kilder / eksterne henvisninger 
 Officiel hjemmeside  

Sport i 2015
Skisport i USA
Alpint skiløb
Bredbægret ensian

Bredbægret ensian (Gentianella campestris) er en én- eller toårig, 5-30 centimeter høj plante i ensian-familien. Kronen er blåviolet og 15-25 millimeter lang. Bægeret består af to smalle og to ægformede flige. Blomsten er som regel 4-tallig. Arten bredbægret ensian er udbredt i Nord- og Mellemeuropa, sydpå kun i bjergegne.

To underarter i Danmark 
Der findes to underarter i Danmark:
 Gentianella campestris campestris
 Gentianella campestris baltica
Nominatformen (subsp. campestris) er rigt grenet fra grunden med spatelformede nedre stængelblade og et kronrør, der er næsten dobbelt så langt som bægeret.

Underarten baltisk ensian (subsp. baltica) er normalt ugrenet med æg-lancetformede nedre stængelblade, der er tydeligt spidse og et kronrør af længde med bægeret.

I Danmark er bredbægret ensian sjælden. Nominatformen campestris findes på lyngbakker, i hedemoser og på overdrev på nogle få lokaliteter i Jylland, mens Baltisk Ensian findes over hele landet på strandenge, overdrev og lyngheder. Den blomstrer i juli til oktober.

Kilder og eksterne henvisninger 

 Arne og Anna-Lena Anderberg: Den virtuella floran, Naturhistoriska riksmuseet 
 M. Skytte Christiansen og Henning Anthon: Danmarks Vilde Planter, Branner og Korchs Forlag 1958.
 

Ensian-familien
Smalbægret ensian

Smalbægret ensian (Gentianella amarella) er en toårig, 5-35 centimeter høj plante i ensian-familien. De nedre stængelblade er spatelformede. Kronen er rødviolet og 15-18 millimeter lang. Bægerets flige er linjeformede og oftest ens. Blomsten er som regel 5-tallig.

I Danmark findes smalbægret ensian temmelig sjældent i det nordlige Jylland på tørre kalkbakker, skrænter, overdrev og i kalkbrud. Den blomstrer i juli til september.

Kilder og eksterne henvisninger 

 Arne og Anna-Lena Anderberg: Den virtuella floran, Naturhistoriska riksmuseet 

 

Ensian-familien
Engensian

Engensian (Gentianella uliginosa), ofte skrevet eng-ensian, er en enårig, 5-35 centimeter høj plante i ensian-familien. Den er normalt ugrenet og uden bladroset. De nedre stængelblade er lancetformede og spidse. Bægerets flige er af forskellig størrelse, de bredeste er ikke overlappende. Blomsten er som regel 4-tallig.

I Danmark er engensian temmelig sjælden på fugtig bund i moser, på overdrev, strandenge og i lavninger i klitter. Den blomstrer i august til oktober.

Kilder og eksterne henvisninger 

 Arne og Anna-Lena Anderberg: Den virtuella floran, Naturhistoriska riksmuseet  

Ensian-familien
Louis Köhler

Christian Louis Heinrich Köhler (født 5. september 1820 i Braunschweig, død 16. februar 1886 i Königsberg) var en tysk musiker.

Köhler var i Wien elev af Sechter og Seyfried samt i klaverspil af Bocklet og slog sig 1847 ned i Königsberg, hvor han grundede en egen skole for klaverspil og musikteori. Köhlers kompositionsvirksomhed (der omfattede operaer, korværker med mera) er uden betydning; derimod vandt han sig et anset navn som klaverlærer og klaverpædagogisk skribent. I denne sin egenskab har Köhler, der er blevet kaldt "Czernys elev", ligesom denne udgivet en række arbejder til brug ved studiet af klaverspil, således Systematische Lehrmethode für Klavierspiel und Musik (1856—58, 3. oplag 1882), Führer durch den Klavierunterricht (1858), Der Klavierfingersatz (1862), Der Klavierunterricht, Studien und Erfahrungen (1860), Brahms und seine Stellung in der neueren Klavierliteratur (1880) og mange andre, deriblandt adskillige etuder.

Kilder 

 

Pianister fra Tyskland
Musikforskere fra Tyskland
Musikteoretikere
Komponister fra Tyskland
Tyskere i 1800-tallet
Personer fra Braunschweig
Karl Brugmann

Karl Friedrich Christian Brugmann (født 16. marts 1849 i Wiesbaden, død 29. juni 1919 i Leipzig) var en tysk sprogforsker.

Fra 1882 var Brugmann med en kortere afbrydelse, da han virkede ved universitetet i Freiburg, knyttet til universitetet i Leipzig, hvor han 1887 blev ordentlig professor i indogermansk sprogvidenskab. Sammen med Hermann Osthoff udgav han Morphologische Untersuchungen aus dem Gebiete der indogermanischen Sprachen (5 bind, 1878—90), og sammen med August Leskien Litauische Volkslieder und Märchen (1882); til Iwan von Müllers Handbuch der klassischen Altertumswissenschaft (II, 1885) skrev han en sammentrængt græsk grammatik på sprogsammenlignende grundlag. Af stor vigtighed er afhandlingen Nasalis sonans in der indogermanischen Grundsprache (i Georg Curtius' Studien zur griechischen und lateinschen Grammatik IX), der sammen med flere omtrendt samtidige arbejder af andre indleder en hel ny opfattelse af denne sprogæts ældste lydforhold. Brugmann var en af førerne for Junggrammatikerne og har forsvaret denne skoles læresætninger i skriften Zum heutigen Stand der Sprachwissenschaft (1885). Hans hovedværk er det vidtløftige og betydningsfulde Grundriss der vergleichenden Grammatik der indogermanischen Sprachen (1886—92; ny bearbejdelse 1897—1906). Dette værk er det tredje af denne art i 19. århundrede, og navnene Bopp, Schleicher og Brugmann betegner på en måde lige så mange milepæle i den sammenlignende ariske sprogforsknings historie; men Brugmanns grammatik er ikke så meget som de to tidligere præget af en enkelt genial forskerindividualitet; det fremtræder langt mere, hvad også de mange udførlige bibliografiske oplysninger tyder på, som en sammenfattende kodificeren af hele vor tids specialforsken. Syntaksen (I—III, 1893—1900) skyldes Berthold Delbrück. Et udtog, der dog er ret omfattende, er Kurze vergleichende Grammatik der indogermanischen Sprachen 1904. Desuden har Brugmann forfattet en lang række afhandlinger om sproglige spørgsmål, især i det af ham redigerede tidsskrift Indogermanische Forschungen. En anden, betydelig forøget og fornyet udgave af Grundriss der vergleichenden Grammatik der indogermanischen Sprachen fuldendtes 1916; desuden skrev Brugmann i sine sidste år talrige afhandlinger i tidsskrifter; et efterladt større arbejde Die Syntax des einfachen Satzes im Indogermanischen udkom 1925 som tillægshæfte til Indogermanische Forschungen.

Kilder 

 
 

Filologer fra Tyskland
Medlemmer af Videnskabernes Selskab
Tyskere i 1800-tallet
Tyskere i 1900-tallet
Personer fra Wiesbaden
Faglitterære forfattere fra Tyskland
Tysksprogede forfattere
Alkoxygruppe

I kemi er en alkoxygruppe en alkyl (carbon- og hydrogenkæde) gruppe bundet med en enkeltbinding til oxygen således: R—O. Alkoxygrupper er en stor varieret gruppe, hvor den simpleste er methoxy (CH3O—). En ethoxy gruppe (CH3CH2O—) findes i de organiske stof ethylphenylether, C6H5OCH2CH3 som også er kendt som. Aryloxygrupper er beslægtede med alkoxygrupper, som er en arylgruppe bundet med en enkeltbinding til oxygen som phenoxygruppen (C6H5O—).

En alkoxy- eller aryloxygruppe bundet til en alkyl eller aryl (R1—O—R2) er en ether. Hvis den er bundet til H er det en alkohol. En alkoxid (RO–) er en ionisk eller salt-form; det er et derivat af en alkohol hvor protonen er blevet erstattet med et metal, typisk natrium.

Funktionelle grupper
Auetal

Auetal er en kommune i det nordvestlige Tyskland med  indbyggere, beliggende i den sydlige del af Landkreis Schaumburg. Denne landkreis ligger i delstaten Niedersachsen. Kommunens administration ligger i byen Rehren.

Geografi 
Auetal er beliggende mellem Süntel, Wesergebirge og Bückeberg.
 
I Hattendorf, øst for Rehren, har floden Aue (eller  Bückeburger Aue) sit udspring; Den løber mod vest gennem kommunen, og løber efter taltrige tilløb ud i Weser ved Petershagen i Kreis Minden-Lübbecke, Nordrhein-Westfalen.

Motorvej A2 fører gennem den 5 km brede og 15 km lange Auetal.

Inddeling 

I kommunen ligger disse landsbyer og bebyggelser:
 Altenhagen (Grafsch. Schaumburg) med Rittergut Wormstal
 Antendorf med Gut Nienfeld
 Bernsen med Bernser Landwehr
 Borstel med bebyggelserne Borsteler Bruch, Borsteler Feld og Borsteler Hude
 Escher med bebyggelsen Bültenbrink
 Hattendorf med Gut Südhagen
 Kathrinhagen
 Klein Holtensen
 Poggenhagen med Gut Oelbergen
 Raden
 Rannenberg med Gut Bodenengern
 Rehren med bebyggelsen Obersburg
 Rolfshagen med bebyggelsen Horsthof
 Schoholtensen med bebyggelserne Sundern og Wierser Landwehr
 Westerwald
 Wiersen

Eksterne kilder/henvisninger 

 Kommunens websted
 Befolkning 31. december 2013 (Tabel K1020014) Landesbetrieb für Statistik und Kommunikationstechnologie Niedersachsen, 102 Bevölkerung - Basis Zensus 2011. Tysk hjælpeside til statistikken

Kommuner i Niedersachsen
Reaktion (organisation)

Reaktion (RKN) er en udenomsparlamentarisk, antiracistisk organisation primært i Trekantsområdet, der blev startet i 2012. Gruppen udsprang af det daværende venstreradikale-miljø i lokalområderne og blev startet på som en reaktion på Danskernes Parti deltagelse til Kommunalvalget i 2013 i blandt andet Fredericia. Gruppen valgte at etablere sig som en offentlig antiracistisk gruppe i sommeren 2013, for at kunne opnå større indflydelse og gøre nationalt og internationalt samarbejde lettere. 27. oktober 2014 afholdte gruppen deres første offentlige informationsmøde i Kolding, hvor der blev fortalt om gruppens historie, aktiviteter og politiske mål.

Aktiviteter 
Under Kommunalvalget i 2013, opsatte og uddelte aktivister fra gruppen flyers og plakater i lokalområdet information om Danskernes Parti og deres medlemmer, blandt andet Daniel Carlsen og tidligere DNSB-medlem Morten Bang Schjente som er forholdsvis partileder samt vicepartileder.

Da Danskernes Parti offentliggjorde deres årlige landsmøde i efteråret 2014 og deres planer om at bruge hashtaget #DPLM14 under landsmødet blev det mødt med massiv modstand. Reaktion indkaldte til lyn-aktion på de sociale medier.

I november 2014 afholdte gruppen HARDBASS MOD RACISME, en flashmob, hvor omkring 20 fremmødte gik og dansede rundt i Fredericia midtby med musik og budskaber om antiracisme og mangfoldighed. Aktionen endte med at Politiet bortviste dem fra pladsen omkring Fredericia Landsoldat.

Kilder

Eksterne henvisninger 
 Reaktions nuværende hjemmeside siden 2014

Autonome grupper og tilholdssteder i Danmark
Politiske organisationer
Ungdomsorganisationer
Etableret i 2012
Venstreekstremisme
Parlamentsvalget i Spanien 2015

Parlamentsvalget i Spanien 2015 blev afholdt søndag den 20. december 2015. Valget var det 11. Cortes for Kongeriget Spanien. Ved valget skulle vælges 350 pladser til deputeretkammeret og 208 af 266 pladser til senatet.

Den regerende konservative Partido Popular-regering ledet af premierminister Mariano Rajoy forsøgte at opnå genvalg til sin anden embedsperiode. På trods af en kraftig nedgang lykkedes det for Rajoy og hans parti at genvinde flest pladser. Valget var dog det dårligste for partiet siden 1989.

Om valget 
Valget blev afholdt i henhold til forfatningen og valgloven af 1985.

En opinionsartikel i Público 8. december 2014 mente, at den sandsynlige dato for valget ville være den 25. oktober eller på en søndag i november (8., 15., 22. eller 29., 1. blev ikke anseet som en mulighed, da det er Allehelgensdag).

Resultater

Parlamentet

Samlet

Senatet

Referencer 

Politiske valg i Spanien
Spanien 2015
Feature creep

Feature creep er, primært inden for softwareudvikling, betegnelse for en udvikling, hvor der føjes flere og flere funktioner til et produkt. Dette fører gerne til dårligere performance og mindre fokus på kernefunktionalitet.

Et lignende fænomen inden for organisationsudvikling er mission creep, hvor en organisations formål får tilføjet flere og flere punkter.

Softwareudvikling
Leo Sørensen

Leo Sørensen (1898 - 1972) var pilot for Det Danske Luftfartselskab inden han i 1925 blev den første havnechef for Kastrup Lufthavn og var det frem til sin pensionering 1965.

Der fortælles mange anekdoter om luftfartspioneren Sørensen, bl.a. om hans bekendtskab med det unge tyske flyveres fra 1. verdenskrig Hermann Göring og om golfspil på lufthavnsområdet.

Eksterne links 
 Lufthavns jubilæum (20. april 1965) - DR
 Flyvningens fantastiske historie begyndte på en græsmark i Kastrup  - Den Korte Avis 27. oktober 2012
 Vi var de første - stewardessen som danmarkshistorie , af Nellie Vierhout (2014). 

Luftfartspionerer
Københavns Lufthavne
Piloter fra Danmark
Erhvervsfolk fra USA
Lungtog Gyatso

Lungtog Gyatso med det fulde navn Lobzang Tenpai Wangchuk Lungtok Gyatso også stavet Luntok Gyatso (født 1. december 1806, død 6. marts 1815) var den 9. Dalai Lama af Tibet. Han var den eneste Dalai Lama, der døde som barn, og var del af en række på fire Dalai Lamaer, der døde, før de blev 22 år gamle.

Eksterne henvisninger 

 The Ninth Dalai Lama, Lungtok Gyatso af Samten Chhosphel, treasuryoflives.com, februar 2011

Buddhister
Tibets historie
Hvid snerre

Hvid snerre (Galium mollugo) er en flerårig, 25-120 centimeter høj plante i krap-familien. Den er opret eller nedliggende med opsvulmede bladfæster. Bladene er smalt lancetformede eller omvendt ægformede med (6-)8 i hver krans. Den hvide krone er 2-5 millimeter i diameter med brodspidsede kronflige. Frugten er jævn. Hvid snerre er oprindelig udbredt i Europa, Vestasien og Nordasien, men er indslæbt til Nordamerika og Østasien. Dens store udbredelse i f.eks. Danmark skyldes, at den er blevet udsået med urent græs- og kløverfrø. Fra græsmarker har den siden spredt sig til vejkanter og udyrkede områder.

I Danmark er hvid snerre almindelig på skrænter, vejkanter, overdrev og i skovbryn. Den blomstrer i juni til august.

Hybrider 
Hvid snerre kan danne hybrider med gul snerre som den ofte vokser sammen med. De har gulhvide blomster og blade, der er lidt bredere end de linjeformede blade hos Gul Snerre.

Kilder og eksterne henvisninger 

 Arne og Anna-Lena Anderberg: Den virtuella floran, Naturhistoriska riksmuseet 
 M. Skytte Christiansen og Henning Anthon: Danmarks Vilde Planter, Branner og Korchs Forlag 1958.

Snerre
Carl Maria von Bocklet

Carl Maria von Bocklet (født 30. januar 1801 i Prag, død 15. juli 1881 i Wien) var en østrigsk pianist, violinist, komponist og musikpædagog.

Bocklet, der var kendt som virtuos, var fra 1821 lærer i Wien. Han var af Beethoven højt agtet, ligeså af Franz Schubert, der tilegnede ham sin store Seconde grande Sonate (opus 53).

Kilder

Eksterne henvisninger 
 

Pianister fra Østrig
Violinister fra Østrig
Komponister fra Østrig
Musikpædagoger
Østrigere i 1800-tallet
Personer fra Prag
Henri Linguet

Simon Nicolas Henri Linguet (1736-1794) var en fransk forfatter.

Kilder 

Forfattere fra Frankrig
Fransksprogede forfattere
Jurister fra Frankrig
Franskmænd i 1700-tallet
Kærsnerre

Kærsnerre (Galium palustre), ofte skrevet kær-snerre, er en flerårig, 15-50 centimeter høj plante i krap-familien. Stænglen er spinkel, 4-kantet og mere eller mindre ru. Bladene sidder 4(-6) sammen i kransene og er lancetformede eller omvendt ægformede med afrundet spids. De enkelte blade er af uens størrelse. Frugten har små gruber. Arten er udbredt i den nordlige halvkugles tempererede områder.

I Danmark er kærsnerre almindelig på enge, ved søbredder, i kær og moser. Den blomstrer i juni til august.

To underarter i Danmark 
Der findes to underarter i Danmark:
 Galium palustre subsp. palustre
 Galium palustre subsp. elongatum
Underarten vandsnerre (subsp. elongatum) adskiller sig ved at have en lidt større krone på 4-5 millimeter og større frugter, der er mere end 1,7 millimeter brede.

Kilder og eksterne henvisninger 

 Arne og Anna-Lena Anderberg: Den virtuella floran, Naturhistoriska riksmuseet 
 M. Skytte Christiansen og Henning Anthon: Danmarks Vilde Planter, Branner og Korchs Forlag 1958.

Snerre
Parietalcelle

Parietalcellen (også kendt som oxyntic celle) er en celle, som befinder sig i mavesækkens slimhinde og er ansvarlig for sekretionen af saltsyre til blanding med ventrikelindholdet med formål at fordøje føden.

Cellen secernerer (udskiller) et HCl-holdigt sekret som også indeholder 'intrinsic factor', der hjælper med optaget af B12 vitamin senere i tarmen.

 
Fordøjelsessystemet
Cellebiologi
Lyngsnerre

Lyngsnerre (Galium saxatile), ofte skrevet lyng-snerre, er en flerårig, 15-35 centimeter høj plante i krap-familien. Den er tuedannende og stærkt grenet med talrige tynde og 4-kantede, glatte stængler. På blomstrende skud sidder de omvendt ægformede blade i 6-tallige kranse, mens de sterile skud har blade, der oftest sidder i 4-tallige kranse og er næsten lige så brede som lange. Kronen er 2,5-4 millimeter i diameter. Planten bliver sort ved tørring. Arten forekommer kun i Vest- og Mellemeuropa og er hyppigst i kystnære områder.

I Danmark er lyngsnerre temmelig almindelig på heder, overdrev og i skovbryn. Den blomstrer i juni til august.

Kilder og eksterne henvisninger 

 Arne og Anna-Lena Anderberg: Den virtuella floran, Naturhistoriska riksmuseet 
 M. Skytte Christiansen og Henning Anthon: Danmarks Vilde Planter, Branner og Korchs Forlag 1958.

Snerre
Sumpsnerre

Sumpsnerre (Galium uliginosum), ofte skrevet sump-snerre, er en flerårig, 15-50 centimeter høj plante i krap-familien. Den ligner kærsnerre, men bladene er smalt lancetformede, brodspidsede og sidder i 6-tallige kranse. Kronen er 1,5-2 millimeter og frugten er vortet.

I Danmark findes sumpsnerre hist og her på fugtige lokaliteter som enge. Den blomstrer i juni til august.

Kilder og eksterne henvisninger 

 Arne og Anna-Lena Anderberg: Den virtuella floran, Naturhistoriska riksmuseet 

Snerre
Kellermann

Kellermann er et efternavn, der henviser til blandt andre:

 Bernhard Kellermann (1879–1951) – tysk skriftsteller
 Caroline Kellermann (1821–1881) – dansk danserinde
 Christian Kellermann (1815–1866) – dansk violoncellist
 François-Christophe Kellermann (1735–1820) – fransk marskalk
 François-Christophe-Édouard Kellermann (1802–1868) – fransk diplomat
 François-Étienne Kellermann (1770–1835) – fransk general
 Lone Kellermann (1943-2005) - dansk sangerinde
 Olaus Kellermann (1805–1837) – dansk klassisk filolog og epigrafiker

Efternavne
Friedrich Wilhelm Marpurg

Friedrich Wilhelm Marpurg (født 21. november 1718 i Altmark, død 22. maj 1795 i Berlin) var en tysk musikforfatter.

Marpurg levede i sin ungdom en tid lang i Paris, hvor han blev bekendt med Rameaus teorisystem, tilbragte derefter en årrække skiftevis i Hamborg og Berlin og blev endelig (1763) kongelig lotteridirektør i sidstnævnte by. Som komponist af nogle klaversonater og en del kirkelig musik og sange er Marpurg nøgtern og uden betydning, derimod er hans ry som musikforfatter stort og varigt. Dels var han en kyndig, vittig, bidende og kamplysten kritiker (han udgav 1749—50 i ugentlige hæfter: Der kritische Musikus an der Spree), dels besad han en alsidig og musikvidenskabelig viden og en ikke almindelig evne for let og klar fremstilling. Hans teoretiske hovedværk er Abhandlung von der Fuge, et højtskattet arbejde (1753—54), endvidere Anleitung zum Klavierspielen (1755), Handbuch beim Generalbass und der Komposition (3 bind, 1755—60), Historisch-kritische Beyträge zur Aufnahme der Musik (1754—62) med flere. Adskillige af Marpurgs arbejder kom i flere oplag og oversattes på flere sprog. Marpurg har endelig udgivet samlinger af gammel klavermusik.

Kilder 

  

Musikforskere fra Tyskland
Musikteoretikere
Faglitterære forfattere fra Tyskland
Tysksprogede forfattere
Tyskere i 1700-tallet
Liden snerre

Liden snerre (Galium sterneri) er en flerårig plante i krap-familien. Den ligner parksnerre, men den er tæppedannende og sjældent over 15 centimeter høj med mange ikke-blomstrende skud. Desuden har frugten papiller og planten bliver sort ved tørring.

I Danmark findes liden snerre hist og her i Jylland og på Fyn i klitter, heder og skovlysninger. Den blomstrer i juni og juli.

Kilder og eksterne henvisninger 

Snerre
Diane Disney Miller

Diane Disney Miller (født 18. december 1933, død 19. november 2013) var den ældste datter af Walt Disney og Lillian Disney. Hun havde en adopteret søster, Sharon Disney.

The Walt Disney Company
Filantroper fra USA
Personer fra Los Angeles
Ignaz Schuppanzigh

Ignaz Anton Schuppanzigh (født 20. november 1776 i Wien, død 2. marts 1830 sammesteds) var en østrigsk violinspiller.

Schuppanzigh er bleven bekendt som den første og udmærkede fortolker af Beethovens strygekvartetter. Han stod i spidsen for en kvartet af unge musikere, der oprindelig underholdtes af fyrst Lichnowsky, senere af grev Razumovskij, og som sidenhen optrådte på egen hånd i Tyskland og Rusland. Schuppanzigh, der en tid underviste Beethoven i violinspil, var også orkesterdirigent og udgav nogle enkelte kompositioner for sit instrument.

Kilder 

 

Violinister fra Østrig
Komponister fra Østrig
Østrigere i 1700-tallet
Østrigere i 1800-tallet
Parksnerre

Parksnerre (Galium pumilum), ofte skrevet park-snerre, er en flerårig, 15-40 centimeter høj plante i krap-familien. Den er tuedannende med rigtblomstrende skud. Kronen er 2-3 millimeter i diameter. Stænglerne kan være svagt hårede. Bladene er linjeformede til smalt omvendt ægformede og sidder i 8-9-tallige kranse. Frugten er næsten jævn og planten bliver grønlig til brunlig ved tørring.

I Danmark er parksnerre sjælden i parker, på skrænter og vejkanter. Den blomstrer i juni og juli.

Kilder og eksterne henvisninger 

 Arne og Anna-Lena Anderberg: Den virtuella floran, Naturhistoriska riksmuseet 

Snerre